Eleni, kerroit tästä taikinasta.
Se ei ole tavallista leipätaikinaa.
Lisäsin siihen hapanjuurta.
Sisällä on piirakka.
Sipulia, purjoa ja paljon yrttejä.
Jestas.
Ei tule yllätyksenä,
että Kreikassa elää pitkäikäisiä ihmisiä.
Kreikka on yksi Välimeren ruokavalion kodeista.
Välimeren ruokavalio on tunnetusti hyväksi -
vihanneksineen ja oliiviöljyineen voin sijaan. Lihaa käytetään vähän.
Se tuottaa terveempiä väestöjä.
Täällä on yksi erityinen saari,
joka tuottaa suuria määriä pitkäikäisiä ihmisiä.
Se on Ikaria.
Ikarian väestö elää noin seitsemän vuotta pidempään.
Siellä on puolet vähemmän sydänsairauksia.
Mielenkiintoista oli se,
että tavatessani yli 60-vuotiaita,
en kohdannut yhtään dementiatapausta.
Joten tiesin, että minun piti selvittää, miten tämä saari on erilainen kuin muut.
KREIKKA IKARIA
SINISET VYÖHYKKEET JA PITKÄN IÄN SALAISUUDET
IKARIA KREIKKA
Kun löydän paikan, jossa on paljon pitkäikäisyyttä,
haluan ymmärtää, miksi se on erilainen.
Historiasta ja maantieteestä on hyvä aloittaa.
Ikarialla on ainutlaatuinen kulttuuri,
koska sillä ei ole luonnollisia satamia.
Keskiajalla Ikaria oli melkein täysin eristetty muusta maailmasta.
Ikarialaiset eivät voineet luottaa tarvikkeita tuoviin veneisiin,
joten heidän piti keksiä -
miten saada elanto tästä kovasta, kivisestä maasta.
Se loi sinnikkyyttä, jota ei näe muualla.
Heidän piti kehittää kyky elää maasta,
kyky tunnistaa kasvit, valjastaa mehiläiset -
ja tehdä yhteistyötä vaikeissa tilanteissa.
Niiden vaikeuksien kautta -
heistä tuli yksi maailman terveimmistä väestöistä.
Kiitos manteleista. Meillä on pari kysymystä.
Hän haluaa esittää kysymyksiä.
Kuulimme, että 1980-luvulla -
Ikaria oli täysin omavarainen.
Mitä hän muistaa siitä ajasta?
Kaupoista löytää nykyään kaikkea.
Mutta silloin -
meillä oli vain jauhoja, koska viljelimme vehnää.
Meidän oli jauhettava omat jauhomme.
Tiedätkö, mitä kahvi oli silloin?
Se oli ohraa ja kahviherneitä,
jotka paahdoimme ja keitimme.
Hekö eivät ostaneet mitään?
Ikarialaisten piti oppia selviytymään yksin.
Näkyviin tulee hyvin erilainen kreikkalainen elämäntapa.
Heidän piti oppia tunnistamaan kasvit,
joita käytetään ruoaksi, yrteiksi, mausteiksi, lääkkeiksi.
Ikarilaisilla oli tapana juoda paikallisia yrttiteitä.
Millaisia yrttiteitä juot?
Salviateetä, rosmariiniteetä, kiiltomalvateetä.
Mikä on paras arkitee?
Viini.
Rypäletee!
Pidän asenteestasi.
Yrttiteiden juomisella on useita terveysvaikutuksia.
Yksi niistä voi olla vähentynyt dementiariski.
Ne hoitavat tulehdusta, sisältävät antioksidantteja.
Niissä on usein diureetteja, jotka laskevat verenpainetta.
Yrttitee on edelleen suosittua,
ja se liittyy vahvasti -
tämän saaren pitkäikäisyyteen.
IKARIA YRTTITEE
VASO PARIKOS 88 VUOTTA
Hunajaa?
Vähäsen.
Onko tämä kotitekoista hunajaa?
Tämä on Ikarialta.
Täydellistä.
On helppo lapata teehen sokeria.
Amerikassa yleisin makeutusaine on sokeri tai maissisiirappi.
Ikariassa se on ollut hunaja vuosituhansien ajan.
Ikarialainen hunaja on monin tavoin mielenkiintoista.
Mehiläishoitajat siirtävät pesiä kauden edetessä.
Aluksi pesä voi olla lähellä rannikon luonnonkukkia,
mutta lopulta ne päätyvät kukkuloiden mäntymetsiin.
Mehiläiset keräävät mettä erilaisista kasveista.
Medessä on hivenaineita ja muita bioaktiivisia aineksia.
Hunaja ehkäisee syöpää.
Ikarialainen hunaja näyttää vaikuttavan pitkäikäisyyteen.
Miltä hunaja näyttää ruokakaupan hunajaan verrattuna?
Onko se terveellisempää?
Myyntihunajan ongelma on se, että hunaja keitetään.
Sen seurauksena siitepöly tuhoutuu -
ja se muuttuu sokeriksi.
Hunajaa ei koskaan keitetä tai lämmitetä,
vaikka sitä käytetään teessä makeutusaineena.
Tee jätetään hautumaan, kunnes se on valmista.
Koska Ikarian hunajaa ei ole pastöroitu,
sen ravinteet ja muut bioaktiiviset aineet eivät ole tuhoutuneet prosessissa.
Ikarialainen hunaja on käytännössä suoraan mehiläisestä.
Sillä vaikuttaa olevan lisäetunsa.
GIORGIO STENOS VANHEMPI 90 VUOTTA
GIORGIOS STENOS 33 VUOTTA
Kun mietin, mitä makeutusainetta haluan käyttää,
valitsen raakahunajan.
Mieluiten sellaisen, jota näimme Ikariassa.
IKARIA RAAKAHUNAJA
Tällä kertaa Ikariassa -
koin suuren valaistumisen rakkaudesta.
Taki,
toin vihersipuleita salaattiin.
Teroititko veitsen?
Sinua varten.
Teroitin sen, jotta sillä on mukava leikata salaattia.
Kun pitkän parisuhteen toinen osapuoli kuolee,
todennäköisyys kuolla kolmen kuukauden sisällä -
kasvaa noin kaksi kolmasosaa.
Alekan ja Panagiotisin kanssa on käynyt päinvastoin.
Nämä kaksi rakastuivat myöhään.
Kun ensimmäinen vaimoni kuoli, en halunnut enää elää.
En puhunut, nauranut tai syönyt.
Hajosin kappaleiksi, ja hän toi minut takaisin.
Olin kaiketi 73.
Istuin kirkon penkillä parhaan ystäväni kanssa.
Katsoin kirkkoon saapuvia naisia.
Yli 40 naista tuli paikalle.
Heti kun hän astui sisään, tunsin sähköiskun.
En muista, kumpi soitti kummalle.
Tapasimme Pezijärvellä.
Hän oli valmistanut minulle aterian.
Piknikin.
Hän soitti nauhalta kappaleen ja lauloi.
Kun katsoin häntä, joku kutitti sieluani!
Nain ensimmäisen mieheni 16-vuotiaana ja elämä oli synkkää.
Sinä olet tehnyt minusta kokonaisen. Olen unohtanut menneisyyden.
Tuntuu kuin olisin elänyt kaikki vuodet kanssasi.
Onnellisen parisuhteen voima vaikuttaa ilmiselvältä.
Ei saa aliarvioida, kuinka tällainen yhteys -
voi johtaa pidempään elämään.
Sinisten alueiden asukkaat laittavat kumppaninsa etusijalle.
He vaalivat suhteitaan ja panostavat niihin.
IKARIA KUMPPANUUS
Uskon, että viinillä on ollut yllättävän voimakas vaikutus -
Ikarian pitkäikäisyyden kulttuurissa.
Kreikkalaisen tarun mukaan viinin jumala syntyi täällä.
Samoja rypäleitä on käytetty vuosisatoja,
kuten myös samaa valmistusprosessia.
Jestas!
Maistuu Ikarialta kevätpäivänä.
Se on hyvää viiniä. -Ei liian makeaa. Todella hyvää.
Ikarilaisilla on viininvalmistusmenetelmä.
Tämän alla on amfora.
Se on iso saviastia, eikö? -Kyllä.
Yläosan lämpötila voi olla sama kuin auringonvalossa.
Mutta viisi senttiä sen alla on kosteaa ja viileää.
Keräämme rypäleet käsin.
Koneita ei ole.
Prosessi on hidas, mutta se tuottaa hyvää laatua.
Vain hyvät rypäleet menevät tänne. -Aivan.
Tammitynnyrin sijasta viini varastoidaan kuten Kristuksen aikoina oli tapana.
Uskomatonta.
Olemme kaikki tietoisia viinin ja alkoholin kiistanalaisuudesta.
Mutta kun katsoo Ikarian viiniä,
täällä tapahtuu jotain erilaista.
Viini on luonnollista. Siihen ei ole lisätty kemikaaleja.
Kun nautimme ikarialaista viiniä välimerellisen ruuan kanssa,
lisäämme antioksidanttien imeytymistä.
Sanoit, että mineraalit, jotka tulevat…
Kalium.
Fosfori, boori, rauta.
Kaikki, kuten mikroilmasto,
rypäleen laatu, saari, tuo viiniin ainutlaatuisia ominaisuuksia,
joten sitä voidaan kutsua lääkinnälliseksi viiniksi.
Tämä on kuin joisi lisäravinteita. -Kyllä.
Terveydelle!
Ikarialaiset ovat juoneet samaa viiniä yli sata sukupolvea,
ja he elävät pisimpään.
Minulle se on riittävä syy nauttia lasillinen viiniä illan päätteeksi.
IKARIA VIINI
Yksi Ikarian hienoimmista asioista olivat nuoret,
jotka vaalivat ja juhlivat perinteitä.
Parhaiten sen huomaa paneygris-juhlista,
jotka kestävät koko illan,
joihin tulevat kaikenikäiset seurustelemaan ja pitämään hauskaa.
He tanssivat koko yön.
Sitä ei välttämättä pidä kovin ihmeellisenä,
mutta tunti juoksemista tai tanssimista -
kuluttavat saman verran kaloreita.
Mutta tunnin tanssiminen on hauskaa.
Meillä on tapana yhdistää liikunta kärsimykseen.
"Ei tuloksia ilman tuskaa."
Ikariassa opimme, että liikunta voi olla hauskaa.
He nauravat koko ajan.
Nauru tekee hyvää valtimoille ja sydämelle.
Onni on käsinkosketeltavaa.
Siniset alueet opettavat, että pitkäikäisyys voi olla onnellista.
Sen ei tarvitse olla työlästä.
Ja yhteisö, inhimillinen yhteys,
luo pitkäikäisyyttä.
IKARIA TANSSI JA NAURU
Ei ollut yllättävää löytää poikkeuksellista pitkäikäisyyttä täältä.
Marinoiduttuani Ikarian kauneudessa ja kulttuurissa -
muistin vasta paluumatkalla, että olin löytänyt -
planeetan poikkeuksellisimmat satavuotiaat.
Muistan, kun tulin ensi kertaa Nicoyaan.
Tapasin paikallisen oppaan Jorge Vindasin.
Tervetuloa Nicoyaan.
Hän esitteli minut yhdelle ensimmäisistä satavuotiaista, joita tapaisin.
Hänen nimensä oli Ponchita.
Olen Daniel.
Hän oli uskomaton 105-vuotiaaksi.
Ponchitassa henkilöityi sinisten alueiden sisin -
ja niiden mahdollisuudet.
Näetkö? Se on hyvä machete.
NICOYA COSTA RICA
Nicoya on syrjäinen alue Costa Rican pohjoisosassa.
130 kilometrin pituinen niemi eristää sen muusta maasta -
Nicaraguan rajan eteläpuolella.
Täällä huomasin, että satavuotiaiden osuus -
on lähes neljä kertaa suurempi kuin maailman keskiarvo.
Ja näkemäni mukaan monet heistä -
elävät ilman lääkitystä tai liikuntarajoituksia.
Suuressa osassa maailmaa tiedot ovat selvät.
Täytyy olla varakas, jotta on varaa olla terve.
Kun tulot kasvavat, elinajanodote kasvaa.
Mutta Costa Rican keskiansiot ovat vain murto-osa Yhdysvaltain ansioista.
Silti väestö elää keskimäärin pidempään kuin Yhdysvalloissa.
Tämä sininen alue on itse asiassa maan köyhimpiä seutuja.
Nicaraguassa asuvat ihmiset
eivät elä pitkään,
kuten eivät myöskään Panamassa asuvat ihmiset.
Täällä on täydellinen paikka.
Costa Rican Nicoyan väestö on maailman pitkäikäisimpien joukossa.
Oletko tavannut ihmistä, jonka ikä ja olemus eivät vastaa toisiaan?
Kerron siis tarinan miehestä nimeltä Ramiro.
Kollegani Jorge ilmestyi tilalle Costa Ricassa -
odottaen tapaavansa satavuotiaan.
Hän tapasikin sileäihoisen cowboyn, jolla oli täydelliset hampaat.
Hän hyppäsi hevosen selkään ja lassosi lehmiä.
Jonkin ajan kuluttua Jorge kysyi,
missä oli satavuotias, joka hänen piti tavata.
Ramiro sanoi: "Sehän olen minä."
Jorge halusi nähdä henkilöllisyystodistuksen.
Ja totta vie, miehen syntymäaika oli elokuussa 1921.
Jorge ei silti uskonut.
Hän matkusti pääkaupunkiin pari viikkoa myöhemmin,
etsi väestörekisterin,
ja sen henkilöluettelon mukaan Ramiro oli todella 100-vuotias.
RAMIRO GUADAMUZ 100 VUOTTA
Hän näyttää seitsenkymppiseltä.
Kevyesti virkein tapaamani satavuotias -
missään maanosassa viimeisten 20 vuoden aikana.
Tutkija David Rehkopf Stanfordista -
mittasi nicoyalaisten biologisen iän.
Se oli mielenkiintoisimpia löydöksiä telomeeritutkimuksessamme.
Se oli, että Nicoyan väestö…
Hän sai selville, että tässä osassa Costa Ricaa -
nicoyalaiset ovat biologiselta iältään kymmenen vuotta nuorempia -
kuin kronologinen ikä viittaisi.
Mikä selittää tämän nuoren biologisen iän?
Hei!
Dan Buettner.
Hauska tavata.
Käy istumaan.
Teitkö tänään töitä?
Hiukan.
Entä sinä? -Kyllä.
Mihin aikaan nousit?
Kello neljä.
Neljältä? -Kyllä.
Kello on nyt kymmenen. Olet työskennellyt melkein kuusi tuntia.
Miksi teet niin paljon töitä? Ei sinun tarvitse.
Niin sanotaan, mutta en voi laiskotella.
Se on elämääni.
Costaricalaisilla on hyvin selvä elämän tarkoitus, plan de vida.
He tietävät elämänsä suunnan ja syyn herätä aamulla.
Se auttaa heidät vaikeuksien yli ja saa heidät tekemään töitä.
Minulle se oli avartava hetki.
Se muistuttaa ikigaita, jonka näimme Okinawassa.
Olemme törmänneet samaan ideaan kahdella sinisellä alueella.
Se kertoo, että se on tärkeää.
PLAN DE VIDA NICOYA
Kyllä!
Nicoyalaisten elämäntyyliin kuuluu käsillä tekeminen.
Heillä ei ole mekaanisia apuvälineitä kotitöihin ja pihatöihin.
Esimerkiksi ruohoa leikataan machetella.
Ja talon pitäminen puhtaana, ruuan kerääminen ja valmistaminen,
pitävät sisällään liikettä,
joka on raskaampaa kuin "liikunta".
Seurasin tortillojen valmistusta. Maissi piti jauhaa myllyssä.
Oikean koostumuksen työstäminen kasvattaa heille lihakset.
Se on treeni. Se on vaivatonta, koska he ovat tottuneet siihen.
He eivät edes tajunneet polttavansa kaloreita.
Ihmiskunta on joutunut työskentelemään,
joten on luonnollista, että keksimme apuvälineitä -
tekemään osan hommista.
Nykyään elämä ei juurikaan vaadi fyysistä aktiivisuutta.
Costaricalaiset pilkkovat yhä puuta,
jauhavat maissin käsin ja viljelevät oman ruokansa.
Se pistää miettimään, liikkuvatko he enemmän -
arkiaskareissaan kuin me kuntosaleilla.
Nämä vaikuttavat pikkujutuilta, mutta ne kasaantuvat.
He saattavat polttaa enemmän kaloreita kuin kuntosalilla,
ja heidän aineenvaihduntansa säilyy nopeampana.
Tule!
Tämä on vaarallista.
Voin uskoa.
Etkö näe?
Käytätkö kirvestä vielä 86-vuotiaana?
Aloitin kirveenkäytön 14-vuotiaana.
Mitä muuta työtä teet?
Niitän machetella -
ja korjaan aitoja.
Montako tuntia teet päivittäin töitä?
Työskentelen aamukuudesta aamukymmeneen.
Tässä iässä lepo on tärkeää.
JUAN CARRILLO 86 VUOTTA
Amerikkalaiset työskentelevät 40 - 50 tuntia viikossa.
Nicoyassa tehdään myös kovasti töitä, mutta yleensä lyhyemmän aikaa.
He ahkeroivat aamuisin -
ja pitävät iltapäivän vapaata.
Onko sinulla rahaa pankissa?
Ei. -Eikö ole?
Eikö sinulla ole taloudellista turvaa? Joudut luottamaan itseesi.
Kyllä.
Entä jos sairastut?
Kun minulla on rahaa, haluan käydä ulkona ja hemmotella itseäni.
Pitkälle iälle!
Juuri niin!
En valita.
Olen köyhä ja ruma,
mutta olen nauttinut elämästä niin paljon kuin pitää.
Sanoitko köyhä ja ruma?
Et ole ruma. Olet macho.
Miten selittäisin?
Pitäisi kiittää Herraa,
koska pyydän häneltä, että tässä iässäni -
pystyn vielä liikkumaan yksin ja työskentelemään…
Jos saan vielä lisää vuosia, toivon, että ne ovat tällaisia.
Mennessäni maate ja noustessani ylös -
pyydän Herralta voimaa.
En mitannut heidän vapaa-aikansa määrää,
mutta Nicoyassa ihmiset eivät tehneet ylitöitä,
jos vain saivat nauttia perheestään,
viettää siestaa tai aikaa ystävien kanssa.
Toisin sanoen he hidastavat löytääkseen aikaa tärkeille asioille.
Huomenta.
José Benerando, olen täällä tämän vuoden vierailulla.
Kuinka voitte? -Hyvin.
Täällä käytetään terveydenhuoltoon murto-osa Yhdysvaltoihin verrattuna.
Silti he keksivät nerokkaan ratkaisun,
joka auttaa ihmisiä välttämään tauteja ennen kuin niistä tulee ongelma.
Muissa maissa emme ole nähneet tällaista.
Costa Rican elinajanodote on pidempi kuin Yhdysvalloissa,
keski-ikäisten kuolleisuus on matalampi,
ja se on onnistunut pienemmillä kuluilla kuin Yhdysvalloissa.
Vedenkäytön korostamisella.
Vahvoilla ruokavaliosuosituksilla.
Varmistamalla, että etenkin lapset saavat tarvitsemansa proteiinit -
ensimmäisen kahden ikävuotensa aikana.
Luomme valtavasti uutta infrastruktuuria -
pienien klinikoiden muodossa.
Niiden laajalla rakentamisella -
on tarkoitus tuoda terveyttä yhteisöille ja ihmisten asumuksille.
Costaricalaisilla on 90-luvun puolesta välistä asti -
ollut oikeus kiertävän terveydenhuollon lähettilään käyntiin.
Jokainen tiimi palvelee noin 4000 ihmistä.
He kiertävät ovelta ovelle vuoden aikana.
Heidät kutsutaan lähes aina sisään.
He istuvat alas vanhusten kanssa ja kyselevät voinnista.
Auttaako joku sinua pukemisessa?
Puen vaatteeni itse.
Puen itse vaatteeni ja pesen itseni.
Teen kaiken itse.
Mikä päivä tänään on?
Tänään on 8. päivä.
Minkä kuukauden kahdeksas?
Maaliskuun.
Mikä vuosi?
En ole varma vuodesta,
mutta tiedän, että on 8. maaliskuuta.
Yhteiskuntapolitiikasta on tullut Costa Ricassa kulttuuria.
Siitä on tullut elämäntapa.
Olemme siitä ylpeitä.
Yhdysvalloissa toivomme terveyttä,
mutta kannustamme sairastamiseen.
Rahat odottavat sairastumista,
jotta ne voidaan käyttää hoitoon.
Se on kallista ja tehotonta.
Tämä maa käyttää meitä vähemmän terveydenhuoltoon,
ja tulokset ovat silti parempia.
Miten köyhä maa pystyy tarjoamaan tehokkaan terveydenhuoltojärjestelmän?
Se voi olla osatekijä Nicoyan pitkäikäisyydessä.
Aloin tehdä rosquilloja lapsena.
Kävin auttamassa naapuria niiden valmistamisessa.
Kuinka vanha olit?
Noin kymmenen.
Kuinka vanha tämä jauhinkivi on?
Voi, en osaa sanoa.
Äidilläni oli tapana käyttää tuota kiveä.
Vau.
Äitini käytti sitä. Sitten hän antoi sen minulle.
Hän on jauhanut paljon.
Se on yli sata vuotta vanha.
Hän opetti minulle kaiken osaamansa.
ZAYDA BUSTOS 74 VUOTTA
Teen kaiken samalla tavalla.
Ja opetan taidot tyttärelleni.
DORA BUSTOS 102 VUOTTA
Yksi syy siihen, miksi Nicoyassa eletään pitkään,
on ruokavalio,
joka koostuu pavuista, kurpitsasta ja maissista.
Sitä kutsutaan "kolmeksi sisareksi".
Yhdistelmää on syöty tällä seudulla vähintään 6000 vuoden ajan.
Maissi, josta valmistetaan usein tortilloja,
on ruokavalion perinteinen osa.
Jyvät ovat oiva hyvien hiilihydraattien lähde,
joissa on vitamiineja, mineraaleja ja kuitua.
Perinteinen maissin valmistustapa lisää sen ravintoarvoa.
Se aloitetaan tuhkalla, jota lisätään liotusvaiheessa.
Se hajottaa jyvien soluseinämät,
mikä vapauttaa niasiinia, joka alentaa kolesterolia.
Mustissa pavuissa on samaa antioksidanttia kuin mustikoissa.
Niissä on runsaasti paksusuolta puhdistavaa kuitua.
Kurpitsa on hyvä A-, B- ja C-vitamiinien lähde.
Siinä on paljon kivennäisaineita, kuten kaliumia ja magnesiumia.
Adventisteilta opimme, että kasvisruokavalio on hyväksi,
mutta amerikkalaisten suurin pelko lihan pois jättämisessä on se,
että he eivät saa tarpeeksi proteiinia.
Rikkailla mailla on pinttynyt käsitys siitä,
että tarvitsemme liha- tai maitoproteiinia lihaksen kasvattamiseen.
Kuinka nicoyalaiset pilkkovat tukkeja ja paimentavat karjaa joka päivä?
Oikea taika syntyy papujen, kurpitsan ja maissin yhdistämisestä.
Kehomme tarvitsevat yhdeksää aminohappoa lihasmassan muodostumiseen.
Eläinperäisestä ravinnosta saa niistä jokaista.
Ne sisältävät myös kolesterolia ja tyydyttynyttä rasvaa.
Tämä kolmen siskon ruokavalio -
tarjoaa kaikki aminohapot ilman kolesterolia ja tyydyttynyttä rasvaa.
He käyttävät meitä vähemmän lihaa ja maitotuotteita,
ja saavat tarvitsemansa proteiinin.
Se osoittaa,
että terveellinen ruokavalio ei vaadi vaurautta.
NICOYA KOLME SISARUSTA
Syödään, Isaac.
Jos kertoisit Isaacille,
kuinka elää satavuotiaaksi,
millaisia neuvoja antaisit?
Toivoisin hänen syövän samaa kuin minä.
Luuletko, että poikasi syö samaa ruokaa kuin isoisäsi?
En usko, koska kaikki on nyt erilaista.
Paljon jalostettua ruokaa.
Hän on elänyt satavuotiaaksi pavuilla ja riisillä.
Eikö se olisi parempi?
No, kyllä, mutta lapsia ei kiinnosta riisi ja pavut.
He haluavat muroja,
jotka eivät ole yhtä ravitsevia kuin riisi ja pavut.
Haluatko sinä, isoisä?
Haluatko?
Jos sinä haluat.
Yksi.
Maista sitä. Kiitos.
Hän ei halua riisiä, papuja tai munia. Hän haluaa keksejä.
Sydäntäni särkee nähdä, kuinka Nicoya muuttuu.
Kaupungissa näkee ensimmäisenä pikaruokaravintoloita.
Siellä myydään sipsejä,
limsaa ja karkkipatukoita.
Ja tämä korvaa nerokkaan elämäntavan,
joka on tuottanut pitkäikäisiä ihmisiä,
ja nyt moderni yhteiskunta on syrjäyttämässä sen.
Tämä sininen alue on kutistunut viidesosaan sen alkuperäisestä koosta.
Joidenkin arvioiden mukaan -
se katoaa täysin sukupolven aikana.
Okinawassa tilanne on huonompi.
Kun matkustin sinne vuonna 1999,
se tunnettiin maailmanhistorian pitkäikäisimmistä, terveimmistä ihmisistä.
Nykyään pitkäikäisyyden ilmiö on lähestulkoon kadonnut.
Okinawassa on nyt enemmän liikalihavuutta kuin missään muualla Japanissa.
Hyvä uutinen on se, että olemme tallentaneet viisauden.
Meillä on pitkäikäisyyden kaava.
Siitä tuli minulle pakkomielle.
Mietin,
voisinko luoda uuden sinisen alueen.
Sarjan tarkoitus on viihdyttää ja opettaa, ei tarjota lääketieteellisiä neuvoja.
Kysy aina lääkäriltäsi ennen kuin teet muutoksia elämäntapoihisi.
Tekstitys: Eveliina Niemi